Olen nüüd juba kahel Unibet Openil pealtvaatajana/reporterina käinud.  Kui Prahas olin selline isehakanud foorumireporter, siis seekord saime  Klambriga lausa pressikaardid kaela ning laudade vahele liikuma. Samuti oli meil õigus koos teiste tähtsate pokkerikajastajatega kasutada suurt meediaruumi ning tasuta korralikku netiühendust.  Unibet Open on ses mõttes vahva koht, et viieks päevaks jäävad kõik eestimaised mured ja kohustused kuhugi mägede taha ning saab pühenduda täielikult pokkeripeole.  Seekord oli eriti vahva, et eestlasi oli palju ja omavaheline klapp väga hea, hängisime suurema osa ajast mingi kambana ja saime tohutult  palju naerda. Lausa kaks eestlastevahelist turniiri sai ka peetud (üks neist oli küll "open" turniir ja lisaks osales kaks bulgaarlast) - ühe võitsime kuriloomaga kahasse ära ka (mina mängisin turniiri alguse ja asjaolude sunnil jätkas kuriloom asendusmängijana minu stäkiga, võiteski unibeti nööbikohvri, mille ma siis endale sain).